Sacrosancto ac exorabili loco Cluniensi cænobio nos igitur, in Dei nomine, Bernardus et Ubertus, filii Gisonis, cupientes redemptionem animæ ejus, donamus aliquid de rebus nostris pro ejus anima jam prefato loco, quæ sunt sitæ in pago Maticensi, in villa Dunziaco, hoc est vineam unam indominicatam, quæ terminatur de uno fronte juxta terram Aigleni, de alio autem juxta terram Achardi, et de alio secus terram Sancti Petri, a mane via publica; ita vero concedo ut a presenti die et deinceps rectores ejusdem loci quod illis visum fuerit faciant. S. Bernardi atque Uberti, qui firmare rogaverunt. S. Duranni. S. Achardi. S. Ildini. S. Arlei. S. Vuini. S. Aydoardi. Actum Cluniaco publice.